Burjassot adopta mesures addicionals per a frenar els positius de Covid
2025-07-24

Aquest matí s’han reunit a l’Ajuntament de Burjassot, l’Alcalde d’aquest, Rafa García i la Secretària Autonòmica de Salut Pública i del Sistema Sanitari Públic, Isaura Navarro, la Directora General de Salut Pública i Addiccions, Ofelia Gimeno, i la Directora Centre de Salut Pública, Elvira Mensat, per a revisar la situació epidemiològica del municipi quant a casos positius de Covid i les mesures a adoptar. Aquesta situació s’ha vist augmentada en aquesta setmana per dos brots importants, un en una residència de majors i un altre en un entorn social.

“Burjassot porta des de l’inici del confinament sent una de les ciutats que més restriccions ha adoptat quant a mesures per a frenar l’expansió del virus es refereix. Però malgrat això, les circumstàncies d’aquesta ciutat són molt particulars i portem una corba mantinguda de casos positius als quals s’ha sumat aquesta setmana dos brots importants. Burjassot és un municipi amb una densitat altíssima i a més amb una població flotant d’estudiants que fa augmentar la població a quasi 50.000 persones de manera diària en un espai urbà de 2.5 quilòmetres quadrats. Amb aquestes condicions, i malgrat les altes restriccions que ja tenim, hem decidit de forma consensuada amb la Conselleria de Sanitat adoptar una sèrie de mesures afegides que ajuden a baixar els casos de contagis”, ha apuntat l’Alcalde de Burjassot, Rafa García.

Entre les mesures consensuades, l’Ajuntament de Burjassot, i malgrat tindre unes altíssimes restriccions en aquests moments ja en marxa, adoptarà les següents decisions:

– Es redueix l’aforament de cara a la celebració del Dia de Tots els Sants al 20%
– Es redueixen els aforaments dels Cursos de les Escoles Esportives al 50% i s’estudia un possible retard del curs depenent de l’evolució de la situació
– Es redueix l’aforament de les Biblioteques al 50%
– Es redueix l’aforament de Cinema Tívoli al 50%
– Es redueix l’aforament al Mercat Ambulant al 50%
– Es redueix l’aforament del Mercat Municipal al 50%
– Es retarda l’inici dels Cursos de Cultura i Joventut
– Es retarda l’obertura de la Piscina Coberta
– Es tanca el gimnàs del Pavelló Cobert
– S’amplia i reforça el nombre d’agents policials per torn per a la vigilància de l’ús correcte de la mascareta i el compliment de les normes
– S’intensifica la vigilància per al control sobre els botelló en parcs i zones enjardinades
– L’Ajuntament de Burjassot seguirà sense permetre la realització d’activitats que generen aglomeracions
– L’Ajuntament de Burjassot seguirà sense concedir permisos per a activitats al carrer o que suposen concentracions de persones en espais tancats
– Les activitats d’esports es realitzaran sense públic
– Es potenciarà l’atenció al ciutadà mitjançant videoconferència sempre que siga possible